Poziv: „Ublažavanje siromaštva pružanjem pomoći najpotrebitijim osobama podjelom materijalne pomoći“

Caritas Zadarske nadbiskupije, projekt: „Suzbijanje siromaštva u Zadarskoj županiji podjelom osnovne materijalne pomoći“, Broj Ugovora: FD.02.1.1.05.0005

Zadar, 4.7.2023.

**Obavijest o izmjeni Dokumentacije za nadmetanje**

Dokumentacija za nadmetanje objavljena dana 30.6.2023. god. mijenja se na način da se u ponudbenim listovima za grupe 1. Paketi pelena, 2. Školske torbe, 3. Školski pribor, 4. Higijenski proizvodi, 5. Kuhinjska oprema i 6. Tekstil za domaćinstvo umjesto valute kuna kod cijene ponude i ukupnog iznosa navodi valuta eura.

Dokumentacija za nadmetanje objavljena dana 30.6.2023. te prvi put izmijenjena 3.7.2023. dodatno se mijenja na način da se valuta u točki 5.2. mijenja iz kune u eure pa sada glasi:

**5.2. NAČIN ODREĐIVANJA CIJENE PONUDE**

*Ponuditelj je obvezan:*

* *navesti jedinične cijene za svaku pojedinu stavku ponudbenog troškovnika*
* *cijenu ponude iskazati na ponudbenom listu (i to: bez PDV-a, iznos PDV-a i ukupna cijena s PDV-om)*
* *cijenu ponude iskazati u eurima brojkama*
* *ispuniti sve tražene stavke iz obrasca Troškovnika*
* *ako ponuditelj ne postupi u skladu sa zahtjevima iz ove točke, ili promijeni tekst ili količine navedene u obrascu Troškovnika smatrat će se da je takav troškovnik nepotpun i nevažeći te će ponuda biti odbačena kao neprihvatljiva.*

Kada cijena ponude bez poreza na dodanu vrijednost izražena u Troškovniku ne odgovara cijeni ponude bez poreza na dodanu vrijednost izraženoj u Ponudbenom listu, vrijedi cijena ponude bez poreza na dodanu vrijednost izražena u Troškovniku.

Pretpostavlja se da je Ponuditelj proučio važeće propise u Republici Hrvatskoj koji se odnose na njegovo poslovanje, a posebno one koji se odnose na njegove obveze plaćanja taksa, poreza (osim PDV-a) i drugih dadžbina te da po tom osnovu neće tražiti izmjenu ugovorene cijene.

*Ukoliko ponuditelj nije u sustavu PDV-a, tada na Ponudbenom listu na mjestu predviđenom za upis cijene ponude s PDV-om upisuje isti iznos koji je upisan na mjestu predviđenom za upis cijene bez PDV-a, a mjesto za upis iznosa PDV-a ostavlja prazno.*

Sve troškove koji se pojave iznad deklariranih cijena ponuditelj snosi sam.

Točka 5.3. mijenja se na način da se valuta kune mijenja eurima pa sada glasi:

5.3. VALUTA PONUDE

Cijene se izražavaju u eurima.

Točka 9.3. mijenja se na način da se u moguća sredstva jamstva za ozbiljnost ponude i uredno izvršenje ugovora dodaje i zadužnica pa sada glasi:

9.3. JAMSTVA

a) Ponuditelj je obvezan dostaviti **jamstvo za ozbiljnost ponude** na iznos od 3% procijenjene vrijednosti javne nabave, odnosno 3% procijenjene vrijednosti (cijene bez PDV-a) za onu grupu za koju ponuditelj daje svoju ponudu s rokom važenja od 120 dana od otvaranja ponuda u obliku bankarske garancije plative „na prvi poziv“ i „bez prigovora“ ili bianco zadužnice ili zadužnice ili uplatom novčanog pologa. U slučaju javljanja zajednice ponuditelja jamstvo uz ponudu prilaže nositelj ponude ili svi članovi zajednice solidarno ili jedan član zajednice ponuditelja na ukupan iznos.

Jamstvo za ozbiljnost ponude vraća se ponuditelju sukladno članku 217. Zakona o javnoj nabavi.

b) Odabrani ponuditelj s kojim će biti sklopljen Ugovor dužan je dostaviti **jamstvo za uredno ispunjenje ugovora** za slučaj povrede ugovornih obveza u iznosu od 10 % od vrijednosti ugovora (cijene bez PDV-a). Navedeno jamstvo odabrani ponuditelj dužan je dostaviti u roku od 15 (petnaest) dana od dana potpisa ugovora s rokom važenja 30 (trideset) dana nakon ispunjenja svih ugovornih obveza.

Jamstvo za uredno ispunjenje ugovora o javnoj nabavi podnosi se u obliku bankarske garancije plative „na prvi poziv“ i „bez prigovora“ ili bianco zadužnice ili zadužnice ili uplatom novčanog pologa.

U troškovniku u 5. Grupi – Kuhinjska oprema kod stavke 1. Lonci RF s poklopcem (komplet od 5 lonaca s poklopcem sljedećih minimalnih volumena: min. 1,6 l, 2,2 l, 3,0 l, 4,0 l i 7,0 l) jedinica mjere se mijenja iz kom u komplet.

Obzirom da se ne radi o značajnijim izmjenama DzN, **rok za dostavu ponuda ostaje 24.7.2023. u 12,00 sati**.

Odbor za nabavu